
REFERAT

pentru modificarea Hotărârii Consiliului Local al Municipiului Timişoara nr. 146/19.04.2011 

privind  aprobarea proiectului complex de investiţii ,, Reabilitare linii tramvai şi modernizare 
trame stradale pe Str. Ştefan cel Mare din Municipiul Timişoara”, a documentaţiei tehnico-economice 
şi a  Analizei cost-beneficiu, precum şi a cheltuielilor legate de proiect ce revin municipiului Timişoara, în vederea accesării fondurilor nerambursabile prin Programul Operaţional Regional 2007-2013,  Axa prioritară 1. - „Sprijinirea dezvoltării durabile a oraşelor-poli urbani de creştere”,
 Domeniul major de intervenţie 1.1. – „Planuri integrate de dezvoltare urbană”, 
Sub-domeniul: „Poli de creştere”


Proiectul “ Reabilitare linii tramvai şi modernizare trame stradale pe Str. Ştefan cel Mare din Municipiul Timişoara” este inclus în Planul Integrat de Dezvoltare al Polului de Creştere Timişoara, obiectivul Dezvoltarea unei infrastructuri tehnice integrate, complexe şi flexibile, politica 2.1 „Interconectarea teritorială şi creşterea accesibilităţii polului”, Programul 2.1.3. „Realizarea unui sistem coerent de căi de comunicaţie în interiorul localităţilor”.
Transportul cu tramvaiul în Municipiul Timişoara reprezintă 57,78 % din totalul de călători transportaţi, ceea ce demonstrează importanţa şi utilitatea acestuia în oraş. Implementarea acestui proiect, care vizează reabilitarea infrastructurii reţelelor de tramvai şi modernizarea tramelor stradale aferente, inclusiv reglementarea reţelelor edilitare stradale, pe o lungime de 0,860 km stradali - pe str. Ştefan cel Mare, Timişoara - va contribui în mod direct la creşterea confortului locuitorilor, prin efectuarea unor prestaţii de înalt nivel calitativ, atât în ceea ce priveşte buna deservire cât şi la siguranţa circulaţiei, şi implicit la alinierea la standardele internaţionale în domeniu. Implementarea proiectului va facilita totodată accesul şi mobilitatea forţei de muncă. Proiectul este corelat din punct de vedere spaţial şi cu proiectul „Extindere linie cale tramvai Moşniţa”, implementarea acestui din urma proiect fiind condiţionată de reabilitarea liniilor de tramvai în zonă. Proiectul are un impact economic direct, acest tronson de linii de tramvai făcând legătura între zonele de locuinţe Lunei – Baba Dochia şi zona industrială Calea Buziaşului, cea mai importantă zonă industrială a oraşului.

Obiectivul general al proiectului îl constituie alinierea la standardele internaţionale în domeniu, care impun alegerea şi aplicarea unor soluţii tehnice optime care să permită atingerea următoarelor obiective specifice:

- Creşterea vitezei de circulaţie;

- Îmbunătăţirea siguranţei în circulaţie;

- Îmbunătăţirea generală a traficului public urban;

- Îmbunătăţirea parametrilor de mediu afectaţi de transportul public (zgomot, vibraţii);

- Diminuarea cheltuielilor de exploatare, întreţinere şi reparaţii;

- Protejarea materialului rulant (tramvaiul).

Consiliul Local al Municipiului Timişoara a aprobat prin Hotărârea nr. 146/19.04.2011, proiectul complex de investiţii ,, Reabilitare linii tramvai şi modernizare trame stradale pe Str. Ştefan cel Mare din Municipiul Timişoara”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”.
În urma verificărilor efectuate valoarea totală a proiectului s-a redus ceea ce a condus la modificarea sumelor privitoare la contribuţia proprie a municipiului Timişoara, precum şi la reducerea sumelor alocate din bugetul local. De asemenea, indicatorii tehnico-economici au fost modificati.  

Având în vedere cele menţionate mai sus, propunem următoarele:

1. Aprobarea valorii totale a investiţiei "Reabilitare linii tramvai şi modernizare trame stradale pe Str. Ştefan cel Mare din Municipiul Timişoara", la suma de 24.695.792,73 lei (TVA inclusă), în vederea accesării fondurilor nerambursabile prin Programul Operaţional Regional 2007-2013, Axa prioritară 1. - "Sprijinirea dezvoltării durabile a oraşelor-poli urbani de creştere", Domeniul major de intervenţie 1.1.- "Planuri integrate de dezvoltare urbană", Sub-domeniul: "Poli de creştere".


2. Înlocuirea Anexei la Hotărârea Consiliului Local nr. 146/19.04.2011 cu Anexa la prezentul referat, în ceea ce priveşte Indicatorii tehnico-economici ai proiectului.
3. Aprobarea contribuţiei proprie a municipiului Timişoara la finanţarea proiectului din bugetul local cu suma de 425.659,42 lei, fără TVA, alcătuită din:

a) contribuţia municipiului Timişoara la cheltuieli eligibile a proiectului fără TVA, în sumă de 398.730, 00 lei;
b) contribuţia municipiului Timişoara reprezentând cheltuielile neeligibile, în sumă de 26.929,42 lei.

4. (1) Alocarea din bugetul local a sumei de 18.023.363,79 lei, alcătuită din:

a) T.V.A. aferentă proiectului în sumă de 4.732.363,79 lei;

b) avans execuţie 13.291.000, 00 lei;

    (2) T.V.A. aferentă cheltuielilor eligibile ale proiectului, precum şi avansul necesar execuţiei vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontării ulterioare.

